LT
2023 9 8
Europos Sąjungos oficialusis leidinys
L 222/209
— vertinamo riedmenų vieneto, skirto naudoti nekintamos sudėties arba iš anksto suformuotame sąstate (-uose), su 20 arba daugiau ašių atveju apskaičiuotas rato sankybis su bėgiu esant mažiausiai apkrovai gali būti didesnis už 0,15, bet negali viršyti 0,17.
Pastaba.
Jei apkrova įprastinė, išimtis netaikoma; galioja 0,15 ribinė vertė.
Šis minimalus ašių skaičius gali būti sumažintas iki 16, jei 4.2.4.6.2 punkte reikalaujamas su apsaugos nuo ratų slydimo sistemos efektyvumu susijęs bandymas atliekamas minimalios apkrovos sąlygomis ir gaunamas teigiamas rezultatas.
Kai greitis yra didesnis nei 250 km/h, bet neviršija 350 km/h, pirmiau nurodytos trys ribinės vertės yra linijiniu būdu mažinamos, kad vertė esant 350 km/h greičiui būtų mažesnė 0,05 dydžiu.
2)
Pirmiau nurodytas reikalavimas taikomas ir 4.2.4.4.3 punkte aprašytai tiesioginei stabdymo komandai.
3)
Skaičiuojant stovėjimo stabdžio efektyvumą, riedmenų vienetas suprojektuojamas taip, kad rato sankybis su bėgiu būtų ne didesnis nei 0,12.
4)
Šios rato ir bėgio sankybio ribinės vertės patikrinamos apskaičiavimu pagal mažiausią rato skersmenį ir 3 apkrovos sąlygas, nurodytas 4.2.4.5.2 punkte.
Visos sankybio vertės suapvalinamos iki šimtųjų.“;
50)
4.2.4.6.2 punktas pakeičiamas taip: „4.2.4.6.2.
Apsaugos nuo ratų slydimo sistema 1)
Apsaugos nuo ratų slydimo sistema (angl. WSP) – sistema, skirta geriausiai išnaudoti esamą sankybį, kontroliuojamai mažinant arba didinant stabdymo jėgą, kad aširačiai nesiblokuotų ir neslystų nekontroliuojami, taip mažinant papildomą stabdymo kelią ir ratų sugadinimo tikimybę.
WSP įrengimo ir naudojimo riedmenų vienete reikalavimai 2)
Riedmenų vienetuose, kurių projektinis didžiausias eksploatacinis greitis didesnis kaip 150 km/h, įrengiama apsaugos nuo ratų slydimo sistema.
3)
Riedmenų vienetuose, ant kurių ratų sumontuoti važiuojamojo paviršiaus stabdžiai, kurių stabdymo savybės tokios, kad apskaičiuotas rato sankybis su bėgiu, kai greitis viršija 30 km/h, yra didesnis kaip 0,12, įrengiama apsaugos nuo ratų slydimo sistema.
Riedmenų vienetuose, ant kurių ratų sumontuoti važiuojamojo paviršiaus stabdžiai, kurių stabdymo savybės tokios, kad apskaičiuotas rato sankybis su bėgiu, kai greitis viršija 30 km/h, yra didesnis kaip 0,11, įrengiama apsaugos nuo ratų slydimo sistema.
4)
Pirmiau nurodytas reikalavimas dėl apsaugos nuo ratų slydimo sistemos taikomas abiem stabdymo režimams – avarinio stabdymo ir stipriausio paprastojo stabdymo.
Jis taikomas ir dinaminio stabdymo sistemai, kuri yra sudedamoji paprastojo stabdžio dalis ir gali būti sudedamoji avarinio stabdžio dalis (žr. 4.2.4.7 punktą).
WSP sistemos eksploatacinėms savybėms taikomi reikalavimai 5)
Riedmenų vienetuose, kuriuose sumontuota dinaminio stabdymo sistema, WSP sistema (jeigu ji sumontuota pagal ankstesnį punktą) turi kontroliuoti dinaminio stabdymo jėgą; jeigu WSP sistema nenaudojama, dinaminio stabdymo jėga sumažinama arba apribojama tiek, kad reikalingas rato sankybis su bėgiu būtų ne didesnis kaip 0,15.
6)
Apsaugos nuo ratų slydimo sistema projektuojama pagal J-1 priedėlio [15] rodyklėje nurodytą specifikaciją; Atitikties vertinimo procedūra nurodyta 6.1.3.2 punkte.
7)
Riedmenų vieneto lygmens veiksmingumo reikalavimai: Jeigu riedmenų vienete sumontuota WSP sistema, atliekamas bandymas riedmenų vienete sumontuotos WSP sistemos veiksmingumui patikrinti (didžiausias papildomas stabdymo kelias, palyginti su stabdymo keliu ant sausų bėgių); Atitikties vertinimo procedūra nurodyta 6.2.3.10 punkte.
Į aktualias ratų slydimo sistemos dalis atsižvelgiama atliekant avarinio stabdymo funkcijos saugos analizę, kurios reikalaujama 4.2.4.2.2 punkte.